
Ovaj poziv se financira iz Mehanizma za oporavak i otpornost

1. OPĆE INFORMACIJE O NABAVI
1.1. Podaci o Naručitelju
Naziv: Čačić1, obrt za stambeno gospodarstvo, upravljanje nekretninama i vodoinstalacije, vl. Antonio Čačić
Adresa: Ante Starčevića 8, Zadar				
Broj telefona: +385 23 312 204
Broj telefaksa: +385 23 312 235
Poslovna banka:	PRIVREDNA BANKA ZAGREB
IBAN (projektnog računa):  HR63 2340 0091 5608 0291 2		
OIB: 83323166748
Internetska adresa: www.cacic-upravljanje.hr 		
Adresa elektroničke poste: miro.caciczd@gmail.com

1.2. Osoba zadužena za komunikaciju s ponuditeljima

           Sve obavijesti u svezi ovog postupka nabave mogu se dobiti svakog radnog dana između 8 i 16 sati, do  
           roka za dostavu ponuda, od osoba zaduženih za komunikaciju s gospodarskim subjektima. Osobe 
           ovlaštene za komunikaciju s ponuditeljima su: 
[bookmark: _Hlk196395922]           Ana Gajić, adresa elektroničke pošte: miro.caciczd@gmail.com broj telefona: 091/754 3780
[bookmark: _GoBack]                                               
1.3. Evidencijski broj nabave
Evidencijski broj nabave kod naručitelja:3-2025
NPOO broj nabave: 3-2025
1.4. Vrsta postupka nabave i vrsta ugovora
Nabava se provodi na temelju Pravila o provedbi postupaka nabava za neobveznike Zakona o javnoj nabavi (dalje u tekstu: Pravila za NOJN-ove).

Provodi se postupak nabave s objavom Poziva na dostavu ponuda. Naručitelj objavljuje Poziv na dostavu ponuda s pripadajućim prilozima na internetskoj stranici https://fondovieu.gov.hr/nabave.
Naručitelj može dodatno pisanim putem poslati poveznicu/ link na Poziv na dostavu ponuda na gospodarske subjekte po svom izboru. U tom slučaju Naručitelj je dužan provesti postupak ocjene i odabira najbolje ponude uzevši u obzir sve zaprimljene ponude (temeljem objave i dodatnog slanja poveznice).

Nakon provedenog postupka pregleda i ocjene ponuda, naručitelj donosi odluku o odabiru ili poništenju. Naručitelj će sa odabranim ponuditeljem sklopiti ugovor o nabavi radova.

1.5. Sukob interesa
            Sukladno članku 80., stavku 2, točki 2. Izjava o nepostojanju sukoba interesa sastavni je dio ove natječajne       
            dokumentacije (Prilog 1).
            Naručitelj nije u sukobu interesa u smislu članka 76. stavak 2, Zakona o javnoj nabavi.


[bookmark: _Hlk196475125]1 Korisnik bespovratnih sredstava u ime i za račun suvlasnika zgrade.

1.6. Objašnjenja i izmjene Poziva na dostavu ponuda
Ukoliko se za vrijeme trajanja roka za dostavu ponuda ukaže potreba za izmjenom poziva na dostavu ponuda, bilo da to osnovano predlažu zainteresirani gospodarski subjekti ili na inicijativu samog Naručitelja, Naručitelj može izmijeniti Poziv na dostavu ponuda te transparentno objaviti na isti način na koji je poziv prvotno objavljen. Odgovori na upite, izmjene i pojašnjenja odredbi poziva objaviti će se na istom mjestu na kojem je objavljen Poziv (bez navođenja informacija o gospodarskom subjektu koji je postavio pitanje). Ukoliko je Naručitelj poziv dostavljao pojedinim gospodarskim subjektima izravno, na isti način im je obvezan dostaviti i izmjenu Poziva na dostavu ponuda.

Ukoliko se potreba za izmjenom poziva pojavi tijekom posljednjih 5 dana prije isteka roka za dostavu ponuda, Naručitelj će razmjerno produžiti rok za dostavu ponuda za minimalno 5 dana, računajući od dana objave izmjene.
Gospodarski subjekti mogu zahtijevati dodatne informacije i objašnjenja u vezi s uvjetima iz poziva na dostavu ponuda tijekom roka za dostavu ponuda, a Naručitelj će odgovor na pravodobno postavljen upit staviti na raspolaganje putem web stranice na kojoj je objavljena izvorna dokumentacija, bez otkrivanja identiteta gospodarskog subjekta.

Naručitelj ne snosi nikakvu odgovornost ukoliko gospodarski subjekti nisu pravovremeno preuzeli pojašnjenja Poziva na dostavu ponuda te poziva sve zainteresirane gospodarske subjekte da redovito prate objave na web stranici iz točke 1.4.

2. PODACI O PREDMETU NABAVE
2.1. Opis predmeta nabave
Predmet nabave su radovi na energetskoj obnovi višestambene zgrade na adresi Ante Starčevića 8, Zadar, a sve kako je opisano u Glavnom projektu energetske obnove broj 69-24 iz travnja 2024. godine izrađenom po glavnom projektantu Draženu Leki, dipl.ing.građ., G 3026, koji se sastoji od 4 mape:
· MAPA 1 ARHITEKTONSKI PROJEKT TD 69-24-1
· MAPA 2 PROJEKT RACIONALNE UPRABE I TOPLINSKE ZAŠTITE ZGRADE TD 69-24-2
· MAPA 3 GRAĐEVINSKI PROJEKT I OSVRT NA VIJEK KONSTRUKCIJE TD 69-24-3
· MAPA 4 GLAVNI STROJARSKI PROJEKT 2-12-19
· (dalje u tekstu: projektna dokumentacija)
te Prilozima projektu:
· Troškovniku građevinsko-obrtničkih i strojarskih radova (dalje u tekstu: Troškovnik),
· Elaboratu zaštite od požara

Energetska obnova obuhvatiti će arhitektonskom mapom: građevinsku (toplinsku) sanaciju vanjskih zidova, ravnog krova te zamjenu vanjske stolarije zgrade.

U cilju osiguranja horizontalnih mjera predviđena je:
- izvedba parkiralište za bicikle,
- ozelenjavanje novih zelenih iz postojećih sivih površina na građevnoj čestici
U sklopu strojarskog projekta predviđeno je:
· strojarski projekt plinske kotlovnice - prenamjena postojeće stare kotlovnice s tekućeg goriva na novu kotlovnicu koristeći prirodni plin s visokoučinskim kondezacijskim plinskim bojlerima.


2.2. Procijenjena vrijednost nabave:
1.395.207,00 EUR (bez PDV-a)
2.3. Broj grupa nabave
Predmet nabave nije podijeljen na grupe nabave.
Ponuditelj može podnijeti samo jednu ponudu. U ponudi moraju biti ponuđene sve stavke na način kako je to definirano u Troškovniku.
2.4. Troškovnik i Tehničke specifikacije
Troškovnik se nalazi u Prilogu II. ovog Poziva na dostavu ponuda.

Cijena ponude izražava se u eurima (EUR).
U cijenu ponude bez poreza na dodanu vrijednost moraju biti uračunati svi troškovi i popusti. Cijenu ponude ponuditelj iskazuje u Ponudbenom listu (Prilog I.) i posebno po stavkama u Troškovniku (Prilog II.).
Ponuditelj je dužan u Ponudbenom listu upisati istu navedenu ukupnu cijenu bez poreza na dodanu vrijednost (PDV-a) iz Troškovnika, zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om), zaokruženu na dvije decimale.

Ponuđene jedinične cijene ponude su fiksne i nepromjenjive te se neće mijenjati za cijelo vrijeme važenja ugovora.
Obzirom da naručitelj ne može koristiti pravo na odbitak pretporeza, uspoređivati će cijene ponuda s PDV-om. Količine navedene u troškovniku su okvirne (procijenjene). Količine mogu biti veće i manje od onih koje su propisane Troškovnikom. Naručitelj zadržava pravo ne naručiti cijelu količinu, odnosno naručiti više od okvirne količine, s tim da je Naručitelj ograničen raspoloživim financijskim sredstvima te da se time bitno ne mijenja ugovor o nabavi.
Tehničke specifikacije predmeta nabave nalaze se u projektnoj dokumentaciji i Troškovniku.
Pri izradi Poziva Naručitelj je u najvećoj mogućoj mjeri izbjegavao upućivanje na marku, izvor, 
           patent i sl. te je rad, materijal i oprema koja se ugrađuje u okviru ovog postupka nabave 
           specificirana na funkcionalan način. Za sve stavke Troškovnika u kojima se uz navedene tehničke 
           specifikacije možebitno traži ili navodi proizvođač/marka/tip robe (proizvoda) ili izvor, ili određeni 
           proces s obilježjima proizvoda ili usluga koje pruža određeni gospodarski subjekt, ili zaštitne  
           znakove, patente, tipove ili određeno podrijetlo ili proizvodnju, dozvoljeno je ponuditi 
           jednakovrijednu robu/proizvod.

           Ako Naručitelj ne može dovoljno precizno i razumljivo opisati predmet nabave ili neki njegov dio, navesti                  
           će uz oznaku izraz „ili jednakovrijedno“, „kao“, „tipa“, „slično“ i dr.
Ovisno o proizvodu, kao dokaz jednakovrijednosti, ponuditelj mora dostaviti tehničku dokumentaciju o proizvodu iz koje je moguća i vidljiva usporedba te nedvojbena ocjena jednakovrijednosti (tehničke karakteristike, atesti, norme, certifikati, izjave o sukladnosti i sl.). Podnošenjem ponude ponuditelj potvrđuje da nudi proizvode koji zadovoljavaju minimalne tehničke specifikacije definirane Pozivom na dostavu ponuda.
Za svako upućivanje na tehničke specifikacije u bilo kojem dijelu ovog Poziva, vrijedi izraz „ili jednakovrijedno“. U slučaju da izraz nije naveden, ovom napomenom daje se na znanje svim gospodarskim subjektima da generalno vrijedi izraz jednakovrijednosti za svako upućivanje na tehničke specifikacije te ova napomena ima apsolutni prioritet u tumačenju dijelova Poziva u kojima se upućuje na tehničke specifikacije.

Kako Naručitelj koristi mogućnost upućivanja na tehničke specifikacije, ne smije odbiti ponudu zbog toga što ponuđeni radovi, usluge ili roba nisu u skladu s tehničkim specifikacijama na koje je uputio, ako gospodarski subjekt u ponudi na zadovoljavajući način Naručitelju dokaže, bilo kojim prikladnim sredstvom (uključujući i sredstva dokazivanja kao što su izvješće o testiranju od tijela za ocjenu sukladnosti ili potvrdu koju izdaje takvo tijelo), da rješenje koje predlaže na jednakovrijedan način zadovoljavaju zahtjeve definirane tehničkim specifikacijama.
Naručitelj može zahtijevati da gospodarski subjekti podnesu izvješće o testiranju od tijela za ocjenu sukladnosti ili potvrdu koju izdaje takvo tijelo kao dokazno sredstvo sukladnosti sa zahtjevima ili kriterijima utvrđenima u tehničkim specifikacijama, kriterijima za odabir ponude ili uvjetima za izvršenje Ugovora o nabavi radova. Ako Naručitelj zahtijeva dostavu potvrda koje izdaju određena tijela za ocjenu sukladnosti, obvezan je prihvatiti i potvrde drugih jednakovrijednih tijela za ocjenu sukladnosti. Tijelo za ocjenu sukladnosti je tijelo koje provodi aktivnosti ocjene sukladnosti, uključujući kalibriranje, testiranje, certificiranje i inspekciju, koje je akreditirano u skladu s Uredbom (EZ) br. 765/2008 Europskog parlamenta i Vijeća. Naručitelj je obvezan prihvatiti i druga prikladna dokazna sredstva poput tehničke dokumentacije proizvođača, ako gospodarski subjekt nije imao pristup izvješću o testiranju ili potvrdi ili ih nije mogao ishoditi u zadanom roku, pod uvjetom da nedostatak pristupa nije uzrokovan njegovim postupanjem te pod uvjetom da dokaže da radovi, roba ili usluge koje nudi udovoljavaju zahtjevima ili kriterijima navedenim u tehničkim specifikacijama, kriterijima za odabir ponude ili uvjetima za izvršenje Ugovora o nabavi radova.


2.5. Mjesto izvođenja radova
Lokacija izvođenja predmetnih radova je višestambena zgrada na adresi Ante Starčevića 8, Zadar. Radi se o arhitektonskoj cjelini koja se sastoji od 1 ulaza i ukupno 82 stambene jedinice. Predmetna zgrada nalazi se na k.č. 5710/1; k.o. Zadar. Detaljni tehnički opis zgrade sastavni je dio projektne dokumentacije.

2.6. Rok izvršenja ugovora
Rok za izvršenje radova započinje uvođenjem odabranog ponuditelja u posao. Naručitelj će odabranog ponuditelja uvesti u posao u roku od 30 (trideset) dana od dana sklapanja Ugovora o nabavi radova. Uvođenje u posao konstatirati će se zapisnikom kojeg će potpisom ovjeriti predstavnici Naručitelja i odabranog ponuditelja.
Rok izvođenja radova je 10 (deset) mjeseci, računajući od dana uvođenja odabranog ponuditelja u posao, uz napomenu da se rok izvođenja radova neće moći produžiti zbog krajnjeg roka završetka provedbe svih projektnih aktivnosti kojeg se Naručitelj kao korisnik bespovratnih sredstava obvezan pridržavati.
Smatra se da su radovi završeni kada su izvedeni svi ugovoreni radovi, što obuhvaća radove sadržane u ugovornom troškovniku, te kada je građevina predana Naručitelju.
Po izvedbi svih ugovorenih radova, Naručitelj i odabrani ponuditelj, uz prisustvo Nadzornog inženjera (stručnog nadzora gradnje) dužni su pristupiti primopredaji radova i konačnom obračunu, uz eventualno evidentiranje nedostataka. O primopredaji radova se sastavlja primopredajni zapisnik.


Odabrani ponuditelj je dužan pridržavati se roka izvođenja radova zbog obveze Naručitelja da se pridržava rokova provedbe projekta te neprihvatljivosti izdataka ukoliko se rok provedbe projekta prekorači.

Rok završetka radova može se produžiti u formi aneksa ugovora o nabavi radova, ukoliko odabrani ponuditelj zbog izvanrednih okolnosti na koje nije mogao utjecati niti ih je mogao predvidjeti, određeni period nije mogao izvoditi radove u predviđenim rokovima, pri čemu se uobičajene vremenske neprilike ne smatraju izvanrednom okolnošću. Primjeri izvanrednih okolnostima zbog kojih bi se mogao produžiti rok završetka radova su elementarne nepogode (poplave, potresi, pandemije, dokazana nedostupnost materijala na europskom ili svjetskom tržištu i sl.).

Naručitelj po slobodnoj ocjeni, u skladu sa praksom Ministarstva prostornog uređenja, graditeljstva i državne imovine te Fonda za zaštitu okoliša i energetsku učinkovitost te sukladno važećim propisima, sudskoj praksi i praksi upravnih i drugih tijela, ocjenjuje da li je okolnost na koju se odabrani ponuditelj poziva izvanredna okolnost ili ne. Izvođač je dužan odmah obavijestiti naručitelja o nastupanju izvanrednih okolnosti zbog kojih je spriječen izvoditi radove, te podnijeti Naručitelju zahtjev za produženje roka završetka radova u pismenom obliku najkasnije u roku od 3 (tri) dana od dana prestanka događaja zbog kojeg je spriječen izvoditi radove.

Odabrani ponuditelj je u cijelosti odgovoran za nemogućnost isplate bespovratnih novčanih sredstava koju bi eventualno uskratilo Ministarstvo prostornog uređenja, graditeljstva i državne imovine i Fond za zaštitu okoliša i energetsku učinkovitost, zbog nedovršetka ugovorenih radova do krajnjeg roka propisanog odlukom navedenih tijela, a koji nedovršetak bi bio uzrokovan kašnjenjem izvođača.

Opisano produženje roka moći će se razmotriti jedino ukoliko nadležno Ministarstvo prostornog uređenja, graditeljstva i državne imovine te Fond za zaštitu okoliša i energetsku učinkovitost, odobre produženje roka završetka projektnih aktivnosti, nakon 30.06.2026. godine.

2.6.1.Ugovorna kazna  
Ako odabrani ponuditelj ne izvrši obveze u ugovorenim rokovima, dužan je Naručitelju platiti ugovornu kaznu u iznosu 1‰ (jedan promil) od ukupno ugovorene vrijednosti radova (bez PDV-a) za svaki dan zakašnjenja te nadoknaditi Naručitelju sve eventualne troškove i štetu koja bi iz toga proizašla.
Ukupni iznos ugovorne kazne ne može biti veći od 5% od ukupno ugovorene vrijednosti ugovora (bez PDV-a). Ukoliko ugovorna kazna dostigne maksimalan iznos Naručitelj ima pravo raskinuti ugovor o nabavi radova.
Naručitelj ima pravo iznos ugovorne kazne odbiti od bilo koje privremene ili okončane situacije- računa, odnosno naplatiti putem jamstva za uredno ispunjenje ugovora ukoliko se ugovorna kazna ne naplati na prethodno opisan način.
2.7. Podaci o terminu obilaska lokacije
Obilazak lokacije izvođenja radova nije obvezan, ali Naručitelj preporuča gospodarskim subjektima da prije podnošenja ponude obiđu lokaciju izvođenja radova kako bi se detaljno upoznali sa svim specifičnostima predmetne lokacije i radova koje je potrebno izvesti u svezi s ovim predmetom nabave. Naručitelj neće prihvatiti eventualne naknadne prigovore odabranog ponuditelja koji bi se odnosili na zahtjevnost lokacije. 

Predajom ponude smatra se da je ponuditelj upoznat sa stanjem gradilišta/lokacije i projektnom dokumentacijom te zahtjevima Troškovnika. Troškove obilaska snosi gospodarski subjekt. Pregled mjesta izvedbe radova ponuditelji mogu obaviti uz obaveznu prethodnu najavu najmanje 24 sata ranije putem niže navedenog kontakta.
Kontakt osobe vezano za uvid u mjesto izvođenja radova su:
Ana Gajić, kontakt  091 754 3780, email: miro.caciczd@gmail.com; 
Tomislav Knežević, kontakt 098 291 676; 
Miro Čačić, kontakt 098 212 751 email: miro.caciczd@gmail.com

3. RAZLOZI ZA ISKLJUČENJE PONUDITELJA
Ponuditelji su obvezni u ponudi dokazati da ne postoje osnove za njihovo isključenje iz ovog postupka nabave. U slučaju zajednice ponuditelja, okolnosti vezane uz razloge isključenja utvrđuju se za sve članove zajednice ponuditelja pojedinačno te se dokumenti kojima se dokazuje da ne postoje razlozi za isključenje moraju dostaviti za svakog člana zajednice ponuditelja. U slučaju oslanjanja na sposobnost drugih gospodarskih subjekata, ponuditelj mora dokazati nepostojanje osnova za isključenje i za gospodarske subjekte na čiju se sposobnost oslanja kao i za podugovaratelje ukoliko postoje.

Slijedom toga, ponuditelj je u ponudi obvezan dostaviti dokumentaciju kojom dokazuje nepostojanje osnova za isključenje za sebe, za sve članove zajednice ponuditelja, podugovaratelje i gospodarske subjekte na čiju se sposobnost oslanja, ukoliko je primjenjivo.


3.1. Obvezne osnove za isključenje ponuditelja
Naručitelj je obvezan isključiti ponuditelja iz postupka:
· ako je on ili osoba/osobe ovlaštena/e po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili
nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja:
· sudjelovanje u zločinačkoj organizaciji,
· zločinačko udruženje,
· počinjenje kaznenog djela u sastavu zločinačkog udruženja,
· udruživanje za počinjenje kaznenih djela,
· terorizam ili kaznena djela povezana s terorističkim aktivnostima,
· pranje novca ili financiranje terorizma,
· dječji rad ili druge oblike trgovanja ljudima,
· korupcija,
· primanje mita u gospodarskom poslovanju,
· davanje mita u gospodarskom poslovanju,
· zlouporaba u postupku javne nabave,
· zlouporaba položaja i ovlasti,
· nezakonito pogodovanje,
· primanje mita,
· davanje mita,
· trgovanje utjecajem,
· davanje mita za trgovanje utjecajem,
· zlouporaba položaja i ovlasti,
· zlouporaba obavljanja dužnosti državne vlasti,
· protuzakonito posredovanje,
· prijevara,
· prijevara u gospodarskom poslovanju,
· utaja poreza ili carine,
· subvencijska prijevara
· ako nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 26,54 EUR

· ako je lažno izjavljivao, predstavio ili pružio neistinite podatke u vezi s uvjetima koje je Naručitelj naveo kao neophodne.

	
Nepostojanje razloga za isključenje iz točke 3.1. ovog Poziva dokazuje se potpisanom izjavom koja čini Prilog III. ovog Poziva. Izjavu potpisuje osoba ovlaštena za zastupanje ponuditelja (zakonski zastupnik) koju osoba može dati za sebe, gospodarski subjekt i sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora toga gospodarskog subjekta te dostavlja u izvorniku kao dio ponude. Izjavu nije potrebno ovjeravati kod javnog bilježnika.
  Izjave ne smiju biti starije od 6 (šest) mjeseci računavši od dana objave poziva.





4. UVJETI SPOSOBNOSTI PONUDITELJA
4.1. Sposobnost za obavljanje profesionalne djelatnosti
Upis u sudski, obrtni, strukovni ili drugi odgovarajući registar
Ponuditelj mora dokazati upis u sudski, obrtni, strukovni ili drugi odgovarajući registar države poslovnog nastana te u tu svrhu dostaviti:
- izvadak iz sudskog, obrtnog, strukovnog ili drugog odgovarajućeg registra države poslovnog nastana gospodarskog subjekta

Izvadak ne smije biti stariji od 3 (tri) mjeseca računajući od dana objave poziva. Ponuditelj dostavlja tražene dokumente u izvorniku ili u ovjerenoj ili neovjerenoj preslici.

U slučaju zajednice ponuditelja, svi članovi zajednice obvezni su pojedinačno dokazati svoju sposobnost iz ove točke. U slučaju podugovaratelja, svi podugovaratelji su obvezni dokazati svoju sposobnost iz ove točke.

4.2. Ekonomska i financijska sposobnost
Ponuditelj mora dokazati da ima minimalnu razinu ekonomske i financijske sposobnosti potrebnu za izvršenje ugovora o nabavi. Ponuditelj mora dokazati da je pojedinačna visina prihoda za svaku od posljednje 3 dostupne financijske  godine 3 godine minimalno 2.790.414,00  € .
Ekonomska i financijska sposobnost se dokazuje Izjavom o ukupnom prometu gospodarskog subjekta/zajednice ponuditelja u 3 (tri) posljednje dostupne financijske godine (Prilog IV.), ovisno o datumu osnivanja ili početka obavljanja djelatnosti gospodarskog subjekta, ako je informacija o tim prometima dostupna.
Izjavu potpisuje osoba ovlaštena za zastupanje ponuditelja (zakonski zastupnik) te dostavlja u izvorniku kao dio ponude. Izjavu nije potrebno ovjeravati kod javnog bilježnika.


NAPOMENA: Ukoliko je iznos godišnjeg prometa izvorno u valuti koja je različita od valute EUR, prilikom konverzije u EUR potrebno je koristi se slijedeće pravilo:

Ukoliko valuta koja je predmet konverzije u EUR kotira na deviznom tržištu u Republici Hrvatskoj, prilikom računanja protuvrijednosti mora se koristiti srednji tečaj Hrvatske narodne banke koji je u primjeni na dan početka postupka nabave. Dan početka postupka nabave je dan kada je ovaj poziv objavljen.

Ukoliko valuta koja je predmet konverzije u EUR ne kotira na deviznom tržištu u Republici Hrvatskoj, prilikom računanja protuvrijednosti mora se koristiti tečaj prema listi Izračunatih tečajnih valuta koje ne kotiraju na deviznom tržištu u Republici Hrvatskoj, Hrvatske narodne banke, koja je u primjeni za mjesec u kojem je ovaj poziv objavljen.

U slučaju zajednice ponuditelja, sposobnost iz ove točke članovi zajednice ponuditelja dokazuju skupno, odnosno sposobnost svakog od članova zajednice zbraja se sa sposobnošću ostalih članova. Ukoliko zajednica ponuditelja ovu sposobnost dokazuje samo sa jednim ili pojedinom članovima zajednice ponuditelja, potrebno je dostaviti izjavu samo za one članove čijim se prometom dokazuje zadovoljenje ovog uvjeta sposobnosti.

Ovim dokazom dokazuje se financijska stabilnost Ponuditelja te time jamči da neće dovesti u pitanje uredno izvršenje ugovornih obveza koje proizlaze iz ovog postupka nabave.
4.3. Tehnička i stručna sposobnost
4.3.1. Popis izvršenih radova
Gospodarski subjekt mora dokazati da je u godini u kojoj je započeo postupak nabave (2025.) i tijekom pet godina koje prethode toj godini (2020.-2024.) uredno izvršio (završio) radove iste ili slične predmetu nabave čija je vrijednost bez PDV-a jednaka ili veća od procijenjene vrijednosti nabave. Postojanje ove sposobnosti dokazuje se sa maksimalno 1 (jednim) izvršenim radom.
Za potrebe dokazivanja uvjeta iz toč. 4.3.1. ovog Poziva, Ponuditelj u sklopu ponude dostavlja:
- Popis izvršenih radova ( 1 rad ) u godini u kojoj je započeo postupak nabave (2025.) i tijekom 5 (pet) godina koje prethode toj godini (2020.-2024.) – Prilog V.a


U slučaju zajednice ponuditelja, sposobnost iz ove točke članovi zajednice ponuditelja dokazuju skupno, odnosno sposobnost svakog od članova zajednice zbraja se sa sposobnošću ostalih članova. Zajednica ponuditelja dostavlja jedan Popis radova s naznakom člana koji je izvršio svaki pojedini posao.

Naručitelj će prihvatiti samo one radove koji su uredno izvršeni i završeni u traženom razdoblju, a najkasnije do trenutka podnošenja ponude.

Naručitelj je procijenio da ovaj uvjet predstavlja minimalnu razinu sposobnosti koju svaki gospodarski subjekt mora zadovoljiti kako bi se smatrao sposobnim izvršiti ugovor o nabavi iz razloga što je predmet nabave izvršenje radova velikog obujma, kako u pogledu veličine objekta tako i u pogledu financijske vrijednosti radova. Gospodarski subjekti koji imaju iskustva u izvođenju radova istih ili sličnih predmetu nabave pretpostavlja da imaju odgovarajuće resurse (ljudske, tehnološke i organizacijske) za uredno izvršenje predmeta nabave.


4.3.2. Podaci o angažiranim tehničkim stručnjacima
Ponuditelj za potrebe dokazivanja tehničke i stručne sposobnosti treba dostaviti podatke o angažiranim tehničkim stručnjacima kojeg će imati na raspolaganju za potrebe izvršenja ugovora.

Gospodarski subjekt mora dokazati da za izvršavanje ugovora raspolaže sa minimalno sljedećim tehničkim stručnjacima:
· najmanje 1 (jedan) inženjer gradilišta građevinske struke
· najmanje 1 (jedan) inženjer radova građevinske ili arhitektonske struke
· najmanje 1 (jedan) inženjer radova strojarske struke


Za potrebe dokazivanja ovog uvjeta ponuditelj dostavlja Popis tehničkih stručnjaka (Prilog V.b) koji će biti angažirani na izvršenju ugovora.
Popis minimalno sadrži ime i prezime stručnjaka, stručna sprema i strukovni naziv te koju će funkciju obavljati u izvršenju ugovora o nabavi radova.

Imenovani inženjer gradilišta može ujedno biti i voditelj radova pojedine struke.

Navedeni stručnjaci moraju ispunjavati uvjete za inženjera gradilišta građevinske ili arhitektonske ili strojarske ili elektrotehničke struke, odnosno za voditelja radova građevinske ili arhitektonske ili strojarske ili elektrotehničke struke, sukladno propisima zemlje u kojoj imaju poslovni nastan.

Stručnjaci koje ponuditelj nominira u ponudi mora zaista i sudjelovati u provedbi ugovora.

Ponuditelj dostavlja sve tražene dokumente iz toč. 4.3. ovog Poziva ili u izvorniku ili u ovjerenoj ili neovjerenoj preslici.
Naručitelj zadržava pravo, prije potpisivanja Ugovora, od najpovoljnijeg ponuditelja zatražiti dostavu izvornika ili ovjerenih preslika svih onih dokumenata koji su u ponudi bili dostavljeni u neovjerenoj preslici, a koje izdaju nadležna tijela.
Dokumenti kojima se dokazuje sposobnost ponuditelja moraju biti na hrvatskom jeziku i latiničnom pismu. Ukoliko su dokumenti izdani na stranom jeziku, uz iste je potrebno dostaviti prijevod na hrvatski jezik.

Odredbe o zamjeni stručnjaka propisane su u Prijedlogu ugovora.

Naručitelj je procijenio da ovaj uvjet predstavlja minimalnu razinu sposobnosti koju svaki gospodarski subjekt mora zadovoljiti kako bi se smatrao sposobnim izvršiti ugovor o nabavi iz razloga što su predmet nabave opsežni građevinski radovi velike vrijednosti sa dodatnim strojarskim i elektrotehničkim radovima, a sukladno odredbama Zakona o poslovima i djelatnostima prostornog uređenja i gradnje kada se izvode radovi više različitih struka, potrebno je imenovati i inženjera gradilišta i voditelje radova pojedinih struka.


Oslanjanje na sposobnost drugih subjekata
Radi dokazivanja ispunjavanja uvjeta ekonomske i financijske sposobnosti te tehničke i stručne sposobnosti iz točaka 4.2. i 4.3. ovog poziva, gospodarski subjekt se može osloniti na sposobnost drugih subjekata, bez obzira na pravnu prirodu njihova međusobnog odnosa. Ako se gospodarski subjekt oslanja na sposobnost drugih subjekata radi dokazivanja ispunjavanja kriterija ekonomske i financijske sposobnosti, naručitelj zahtijeva njihovu solidarnu odgovornost za izvršenje ugovora (u okviru izvršenja ugovora). Ako se gospodarski subjekt oslanja na sposobnost drugih subjekata mora dokazati naručitelju da će imati na raspolaganju potrebne resurse nužne za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu. Prihvaćanje obveze može npr. biti u obliku:

· Izjave gospodarskog subjekta da će svoje resurse staviti na raspolaganje ponuditelju za izvršenje predmeta nabave ili
· Ugovora o poslovnoj suradnji za potrebe izvršenja predmeta nabave.

Izjava o stavljanju resursa na raspolaganje ili Ugovor o poslovnoj suradnji mora minimalno sadržavati:
· naziv i sjedište gospodarskog subjekta koji ustupa resurse,
· naziv i sjedište ponuditelja kojemu ustupa resurse,
· jasno i točno navedene resurse koje stavlja na raspolaganje u svrhu izvršenja ugovora,
· potpis i pečat ovlaštene osobe gospodarskog subjekta koji stavlja resurse na raspolaganje, odnosno u slučaju Ugovora/sporazuma o poslovnoj suradnji potpis i pečat ugovornih strana.

Ponuditelji se mogu oslanjati na sposobnost drugih subjekata u pogledu dokazivanja relevantnog stručnog iskustva (referenci), samo ako će ti subjekti izvoditi radove za koje se ta sposobnost traži. U tom slučaju subjekti na koje se ponuditelj oslanja moraju biti uvedeni u ugovor o nabavi radova kao podugovaratelji. Ukoliko se ponuditelj u cijelosti oslanja na referencu drugog/ih gospodarskog/ih subjek(a)ta, subjekt koji daje svoju referencu mora izvoditi radove u dijelu/postotku koji je odgovarajući/primjeren vrijednosti reference koju je ustupio.

Dokazi iz ove točke dostavljaju se u ponudi.
5. PONUDA
5.1. Sadržaj ponude:
· Ponudbeni list (Prilog I.)
· Troškovnik (Prilog II.)
· Izjava kojom ponuditelj dokazuje da ne postoje razlozi isključenja iz točke 3.1. (podtočke a) do c)) - Prilog III.
· Dokaz sposobnosti za obavljanje profesionalne djelatnosti
· Izjava o ukupnom pometu (Prilog IV.)
· Popis radova (Prilog Va.)
· Popis tehničkih stručnjaka (Prilog Vb.)
· Izjava o trajanju jamstvenog roka (Prilog VI.)
· Jamstvo za ozbiljnost ponude




5.2. Način dostave ponuda
Ponuda se dostavlja u zatvorenoj omotnici, na dokaziv način, do 2.6.2025. godine do 12:00 sati, na adresu:


ČAČIĆ, obrt za stambeno gospodarstvo, upravljanje nekretninama i vodoinstalacije,
                                                                           Ante Starčevića 8
23000 Zadar, Hrvatska
Evidencijski broj nabave: 3-2025
„Nabava radova energetske obnove višestambene zgrade na adresi Ante Starčevića 8, Zadar“
„NE OTVARAJ“


Na poleđini:
< Naziv i adresa ponuditelja >

Ako omotnica nije označena u skladu sa zahtjevima iz ovog Poziva, Naručitelj ne preuzima nikakvu
odgovornost u slučaju gubitka ili preranog otvaranja ponude.

Ponuda mora biti izrađena u papirnatom obliku i otisnuta ili pisana neizbrisivom tintom, a predaje se u jednom izvorniku.
Ponudu je potrebno uvezati na način da čini neraskidivu cjelinu. Sve stranice ponude potrebno je numerirati na način da se upiše broj stranice/ukupan broj stranica.

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.
Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.
5.3. Rok valjanosti ponude
Ponuda mora biti valjana minimalno 60 (šezdeset) dana od isteka roka za dostavu ponuda. Ponude s kraćim rokom valjanosti mogu biti odbijene.
5.4. Rok, način i uvjeti plaćanja
Odabrani ponuditelj će ispostavljati račune mjesečno sukladno dinamici izvođenja radova.
Plaćanje će se vršiti na račun odabranog ponuditelja u roku od 60 (šezdeset) dana od dana primitka računa sa pripadajućom situacijom ovjerenom od Nadzornog inženjera.

Kod privremenih situacija, obračun izvršenih radova, vršiti će se prema postotku izvedenih radova u svakoj pojedinoj situaciji, pri čemu će se postotak izvedenih radova računati temeljem stvarno izvedene količine obračunate kroz građevinsku knjigu i ovjerene od strane nadzornog inženjera u skladu sa ugovornim troškovnikom. 


6. KRITERIJ ODABIRA PONUDE
Kriterij odabira je ekonomski najpovoljnija ponuda. Kriterij odabira i njihov relativni značaj prikazani su u tablici u nastavku:

	Kriterij
	Relativni značaj
	Broj bodova

	1.Cijena ponude (CP)
	70%
	70

	2.Specifično iskustvo stručnjaka (I)
	25%
	25

	3.Trajanje jamstva za otklanjanje nedostataka u
jamstvenom roku (J)
	5%
	5

	Ukupno
	100%
	100



6.1. Cijena ponude – CP

Naručitelj kao jedan od kriterija određuje cijenu ponude s uključenim PDV-om. Cijene u ponudi moraju biti izražene u eurima (EUR) za sve radove koje su predmet nabave. U cijenu ponude moraju biti uračunati svi troškovi i popusti, ako ih ponuditelj daje. Cijena ponude piše se brojkama.


Bodovanje - cijena:
Maksimalan broj bodova koji ponuditelj može dobiti prema ovom kriteriju je 70 (slovima: seamdeset). Onaj ponuditelj koji dostavi ponudu sa najnižom cijenom dobit će maksimalan broj bodova.

Bodovna vrijednost prema ovom kriteriju izračunava se prema slijedećoj formuli:

C = (Co/Cn) x 70

pri čemu je:
C = broj bodova po kriteriju za ponuđenu cijenu Co = najniža cijena svih ponuda
Cn = cijena koja je ponuđena u ponudi koja se ocjenjuje

6.2. Specifično iskustvo stručnjaka – I

Naručitelj kao drugi kriterij određuje kvalitetu ponude koja se promatra kroz specifično iskustvo imenovanog stručnjaka – inženjera gradilišta koji će biti angažiran na izvršenju Ugovora o nabavi u svojstvu odgovorne osobe. Naručitelj na ovaj način nastoji osigurati uspješnu i pravovremenu provedbu Ugovora o radovima koji su predmet ove nabave. S obzirom na ozbiljnost i složenost radova kao i predviđeno trajanje radova, Naručitelj je stava kako je za uspješno i pravovremeno izvođenje radova nužno da u izvođenju radova sudjeluje stručnjak sa značajnim iskustvom i to upravo kako je navedeno / traženo u ovom Pozivu.  

Maksimalni broj bodova koje gospodarski subjekt može dobiti po ovom kriteriju je 20,00, a bodovi se dodjeljuju prema sljedećoj tablici: 
	Stručnjak – inženjer gradilišta
	Broj projekata izvođenja radova
	Broj bodova

	Broj realiziranih (završenih) građevinskih projekata izvođenja radova energetske obnove, rekonstrukcije, izgradnje i sl. pojedinačne minimalne vrijednosti  radova 500.000,00 EUR ( bez PDV-a ),  na kojima je navedeni stručnjak sudjelovao u funkciji inženjera gradilišta (ili ovlaštenog voditelja građenja prema ranijim inačicama Zakona o poslovima i djelatnostima prostornog uređenja i gradnje), ili pozitivnim propisima druge države osim RH u kojoj je stručnjak stekao iskustvo koje se boduje, a prema kojima je dokazivo kako se radi o funkciji vođenja gradilišta jednakovrijedne složenosti i odgovornosti.
	0
	0

	
	1
	8

	
	2
	16

	
	3 i  više
	25

	
	
	




Ponuditelj specifično iskustvo Stručnjaka – inženjera gradilišta dokazuje dostavom potvrda druge ugovorne strane (naručitelja radova) ili dostavom drugih prikladnih dokumenata iz kojih nedvojbeno mora biti jasno traženo specifično iskustvo stručnjaka u izvršenju gore navedenih radova (primjerice izvatkom / preslikom stranice početne i završne stranice građevinskog dnevnika, iz kojeg su vidljivi traženi podaci, rješenja o imenovanju glavnog inženjera građenja, odnosno rješenje o imenovanju inženjera gradilišta u slučaju da je na gradilištu sudjelovao samo jedan izvođač radova), preslika okončane situacije za dokazivanje iznosa izvedenih radova, Zapisnik o primopredaji građevine i sl.). 


Iz dostavljenih potvrda ili drugih prikladnih dokumenata moraju minimalno biti razvidni podaci o:
 − naručitelju (investitoru), 
− objektu i vrsti radova, 
− imenu i prezimenu stručnjaka te njegovoj funkciji na gradilištu, 
− vrijednosti investicije bez PDV-a, 
− vremenu i mjestu izvođenja radova

Ukoliko dokumenti kojima se dokazuje specifično iskustvo imenovanog stručnjaka nisu dostavljeni uz ponudu ili ne sadrže potrebne navode o specifičnom iskustvu, ponuda ponuditelja će biti prihvatljiva (pod uvjetom da su zadovoljeni svi drugi zahtjevi iz Poziva) ali će za ovaj necjenovni kriterij biti ocijenjena s 0,00 bodova. Naručitelj zadržava pravo kontaktirati izdavatelja Potvrde, drugu ugovornu stranu, kao i treće strane u svrhu provjere istinitosti navoda dostavljenih od strane stručnjaka.


6.3.Trajanje jamstva za otklanjanje nedostataka u jamstvenom roku - J
Naručitelj kao treći kriterij određuje ponuđeno trajanje jamstva za otklanjanje nedostataka u jamstvenom roku.

Minimalan zakonski jamstveni rok za predmetne radove je 24 mjeseca. Minimalni rok koji se može ponuditi u sklopu ovog kriterija je 25 mjeseci, a maksimalni rok koji se uzima u obzir je 60 mjeseci. Ukoliko se nudi jamstveni rok duži od 60 mjeseci, za potrebe bodovanja ponude smatrat će se da je ponuđen maksimalni rok koji se uzima u obzir (60 mjeseci). Ukoliko se nudi rok od 24 mjeseca ili kraći, ponuda će dobiti 0 (nula) bodova po ovom kriteriju te se neće ni pristupati izračunu bodova prema niže navedenoj formuli.

Jamstveni rok moguće je iskazivati isključivo cijelim brojem (ne decimalnim) u mjesecima (npr. 25, 30, 42, 60 i sl.).

Ponuda u kojoj je iskazan najduži jamstveni rok dobiva 30 bodova, a ostale ponude će dobiti manje bodova prema sljedećoj formuli:

J = (Jo/Jn) x 30

pri čemu je:
J = broj bodova po kriteriju za ponuđeni jamstveni rok
Jo = jamstveni rok koji je ponuđen u ponudi koja se ocjenjuje Jn = najduži jamstveni rok

Ponuditelj u sklopu ponude dostavlja Izjavu o trajanju jamstvenog roka (Prilog VI.) u koju upisuje ponuđeno trajanje jamstvenog roka.

Ukoliko ponuditelj ne dostavi predmetnu izjavu u sklopu ponude, smatrat će se da nudi jamstvo u trajanju 24 mjeseca te će dobiti 0 (nula) bodova po ovom kriteriju.

Oblik i visina jamstva propisana je u toč. 9.2. ovog Poziva.

Ukupna cijena ponude (UCP) izračunava se kao zbroj bodova prema navedenim kriterijima te će ekonomski najpovoljnija ponuda biti ponuda sa najvećim zbrojem bodova.
UCP = CP + J + I

Ako su dvije ili više ponuda jednako rangirane prema kriteriju za odabir ponude, odabrana ponuda će biti ponuda koja je ranije zaprimljena.


7. OTVARANJE, PREGLED I OCJENA PONUDE

Ne provodi se javno otvaranje ponuda.

Nakon isteka roka za dostavu ponuda, Naručitelj će provesti postupak pregleda i ocjene pristiglih ponuda primjenom kriterija propisanih ovim pozivom. Pregled i ocjenu provodi stručno povjerenstvo za nabavu koje o istome sastavlja zapisnik o pregledu i ocjeni. Temeljem zapisnika o pregledu i ocjeni, Naručitelj donosi odluku o odabiru najpovoljnije ponude/poništenju postupka nabave.

Ako su informacije ili dokumentacija koje je gospodarski subjekt trebao dostaviti, nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u roku od 5 (pet) dana. Navedeno postupanje ne smije dovesti do pregovaranja, odnosno navedenim postupanjem se ne smiju mijenjati kriteriji za odabir ponude i cijena.

Naručitelj će upotpunjavanje/razjašnjenje/ispravak pozvati gospodarskog subjekta putem kontakt podataka navedenih u ponudbenom listu. Naručitelj može pozvati na upotpunjavanje/razjašnjenje/ispravak najviše 2 (dva) puta oko istog nedostatka/nejasnoće/ pogreške.

Ukoliko pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća, Naručitelj će takvu ponudu odbiti.

Naručitelj je obvezan na temelju rezultata pregleda i ocjene ponuda odbiti:
· ponudu koja nije cjelovita (ne sadrži sve Pozivom na dostavu ponuda propisane obveze elemente),
· ponudu koja nije u skladu sa odredbama poziva na dostavu ponuda,
· ponudu u kojoj cijena nije iskazana u apsolutnom iznosu,
· ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
· ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća,
· ponudu za koju ponuditelj nije pisanim putem prihvatio ispravak računske pogreške,
· ako nisu dostavljena zahtijevana jamstva.

Naručitelj može odbiti ponudu čija je cijena veća od osiguranih sredstava za nabavu. Planirana sredstva kojima će Naručitelj raspolagati za potrebe ove nabave odgovaraju iznosu procijenjene vrijednosti nabave.

Naručitelj će donijeti odluku u roku od 60 (šezdeset) dana od dana isteka roka za dostavu ponuda.


Naručitelj će objaviti odluku o odabiru zajedno sa zapisnikom o pregledu i ocjeni na istim internetskim stranicama na kojima je objavljen i ovaj Poziv na dostavu ponuda, bez obveze Naručitelja da dostavlja posebne obavijesti ponuditeljima o tome da je odluka objavljena. Naručitelj može obavijestiti ponuditelje o tome da je odluka donesena, ukoliko to bude smatrao potrebnim. Smatra se da su ponuditelji zaprimili Odluku o odabiru u trenutku njezine objave na internetskim stranicama, kako je prethodno navedeno.

Naručitelj će nakon donošenja odluke o odabiru, a prije sklapanja Ugovora o nabavi radova provjeriti ima li ponuditelj koji je podnio ekonomski najpovoljniju ponudu sva potrebna ovlaštenja za obavljanje djelatnosti građenja, odnosno za izvođenje pojedinih radova koja ispunjava uvjete propisane Zakonom o poslovima i djelatnostima prostornog uređenja i gradnje te posebnim propisima kojima se uređuje gradnja. U svrhu provjere postojanja ovlaštenja, odabrani ponuditelj će biti u obvezi dostaviti svu potrebnu dokumentaciju po pozivu Naručitelja, u primjerenom roku koji će odrediti Naručitelj.

Nakon odabira ponude, Naručitelj s odabranim ponuditeljem sklapa Ugovor o nabavi radova. Ugovor se sklapa na temelju uvjeta iz Poziva na dostavu ponuda i odabrane ponude.
Ugovor o nabavi sadržava najmanje sljedeće podatke:
· naziv, adresa, OIB (ID ako je primjenjivo) Naručitelja i odabranog ponuditelja,
· opis predmeta nabave koji mora jasno proizlaziti iz odabrane ponude,
· podatke o iznosu ugovora koji odgovara iznosu odabrane ponude,
· način i rokove plaćanja.

8. OSTALE ODREDBE
8.1. Zajednica ponuditelja
Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna.
Ponuda zajednice ponuditelja mora sadržavati podatke o svakom članu zajednice ponuditelja, kako je određeno u ponudbenom listu, uz obveznu naznaku člana zajednice ponuditelja broj 1 koji će se nazivati „Ponuditelj“ i bit će ovlašten za komunikaciju s naručiteljem.

Svaki član iz zajednice ponuditelja dužan je uz zajedničku ponudu dostaviti sve dokumente na temelju kojih se utvrđuje postoje li razlozi za isključenje te dokaz o upisu u sudski, obrtni, strukovni ili drugi odgovarajući registar, a svi zajedno dužni su dokazati (kumulativno) zajedničku sposobnost ostalim navedenim dokazima sposobnosti.

U zajedničkoj ponudi mora biti navedeno koji će dio ugovora o nabavi (predmet, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora o nabavi koji je on izvršio, ako zajednica ponuditelja ne odredi drugačije.
8.2. Podugovaratelji
Ako gospodarski subjekt namjerava dati dio ugovora o nabavi u podugovor jednom ili više podugovaratelja, dužni su u ponudi navesti sljedeće podatke:
· naziv ili tvrtku, sjedište, OIB, (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podugovaratelja, zakonske zastupnike;

· predmet, vrijednost podugovora i postotni dio ugovora o nabavi koji se daje u podugovor.

Naručitelj neposredno plaća svakom podugovaratelju za onaj dio ugovora o nabavi koji je on izvršio, osim ako to zbog opravdanih razloga, vezanih uz prirodu ugovora ili specifične uvjete njegova izvršenja nije primjenjivo.

Ako ponuditelj ne dostavi podatke o podugovaratelju, smatra se da će cjelokupni predmet nabave izvršiti samostalno.

Sudjelovanje podugovaratelja ne utječe na odgovornost ponuditelja za izvršenje ugovora.

9. JAMSTVA
9.1. Jamstvo za ozbiljnost ponude
Ponuditelj je obvezan u ponudi dostaviti jamstvo za ozbiljnost ponude u obliku zadužnice, bjanko zadužnice, bankarske garancije ili novčanog pologa u iznosu od 40.000,00 EUR.

Ukoliko ponuditelj kao jamstvo za ozbiljnost ponude dostavlja zadužnicu, ista mora biti izdana na iznos od 40.000,00 EUR, potvrđena od strane javnog bilježnika i popunjena sukladno Pravilniku o obliku i sadržaju zadužnice ("Narodne novine", broj: 115/12 i 82/17, 154/22),bez uvećanja, sa zakonskim zateznim kamatama po stopi određenoj sukladno članku 29. stavku 2. Zakona o obveznim odnosima ("Narodne novine", broj NN 35/05, 41/08, 125/11, 78/15, 29/18, 126/21, 114/22, 156/22, 145/23, 155/23).

Bankarska garancije  mora biti neopoziva i bezuvjetna, naplativa na „prvi poziv“ i „bez prigovora“ 

Jamstvo za ozbiljnost ponude dostavlja se u izvorniku u plastičnoj foliji i čini sastavni dio ponude uvezane u cjelinu. Jamstvo ne smije biti ni na koji način oštećeno (bušenjem, klamanjem i sl.), a što se ne odnosi na uvezivanje od strane javnog bilježnika. U slučaju dostavljanja oštećenog jamstva, smatrat će se da isto nije dostavljeno.

Jamstvo će biti naplaćeno u slučajevima odustajanja ponuditelja od svoje ponude u roku njezine valjanosti, dostavljanja neistinitih podataka, odbijanja potpisivanja ugovora o nabavi, neprihvaćanja ispravka računske pogreške i nedostavljanja jamstva za uredno ispunjenje ugovora.

Rok valjanosti jamstva ne smije biti kraći od roka valjanosti ponude, a ponuditelj može dostaviti i jamstvo koje ima duži rok.

Ukoliko ponuditelj kao jamstvo za ozbiljnost ponude daje novčani polog u traženom iznosu, dokaz o uplaćenom pologu na temelju kojeg se može utvrditi da je transakcija izvršena ponuditelj dostavlja u svojoj ponudi, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku.
Iznos novčanog pologa mora biti vidljiv na računu naručitelja najkasnije u trenutku isteka roka za dostavu ponuda. U suprotnom, ponuda ponuditelja biti će odbijena.
[bookmark: _Hlk196482444]U slučaju uplate novčanog pologa, ponuditelj je obvezan novčani polog uplatiti na transakcijski  račun Naručitelja broj: HR63 2340 0091 5608 0291 2  kod  Privredne banke Zagreb , model: HR00 s pozivom na broj: OIB ponuditelja, opis plaćanja: jamstvo za ozbiljnost ponude, ev. broj: 3-2025.


Jamstvo za ozbiljnost ponude vraća se ponuditelju koji nije odabran (bez kamata u slučaju uplate novčanog pologa), u roku od 10 (deset) dana od dana sklapanja ugovora o nabavi radova, pod uvjetom da je od odabranog ponuditelja s kojim je Naručitelj sklopio ugovor primio jamstvo za uredno ispunjenje ugovora.

U slučaju zajednice ponuditelja, jamstvo za ozbiljnost ponude:
a) mora glasiti na sve članove zajednice, a ne samo na jednog člana te jamstvo mora sadržavati navod o tome da je riječ o zajednici gospodarskih subjekata (ukoliko je moguće), pri čemu jamstvo daje jedan član zajednice ponuditelja, a preostali članovi se upisuju kao jamci platci ili
b) svaki član zajednice gospodarskih subjekata dostavlja jamstvo za svoj dio jamstva kumulativno do ukupno traženog iznosa.
U slučaju kada zajednica ponuditelja dostavlja jamstvo u obliku novčanog pologa, jamstvo za ozbiljnost ponude može dostaviti jedan član zajednice ponuditelja za sve ili svaki član zajednice može dostaviti jamstvo za svoj dio jamstva kumulativno do ukupno traženog iznosa.
Ako istekne rok valjanosti ponude i jamstva za ozbiljnost ponude, Naručitelj će od ponuditelja koji je podnio ekonomski najpovoljniju ponudu tražiti produženje roka valjanosti ponude i roka valjanosti jamstva za ozbiljnost ponude. Ukoliko ponuditelj ne udovolji traženju Naručitelja, Naručitelj će odbiti njegovu ponudu kao nevaljanu.
9.2. Jamstvo za uredno ispunjenje ugovora
[bookmark: _Hlk196734320]Odabrani ponuditelj će, prilikom potpisivanja Ugovora odnosno najkasnije u roku od 10 (deset) dana od potpisa ugovora o nabavi dostaviti Naručitelju jamstvo za uredno ispunjenje ugovora za slučaj povrede ugovornih obveza, u obliku zadužnice ili bjanko zadužnice koja mora biti potvrđena od strane javnog bilježnika i popunjena sukladno Pravilniku o obliku i sadržaju zadužnice ("Narodne novine", broj: 115/12 i 82/17, 154/22),bez uvećanja, sa zakonskim zateznim kamatama po stopi određenoj sukladno članku 29. stavku 2. Zakona o obveznim odnosima ("Narodne novine", broj NN 35/05, 41/08, 125/11, 78/15, 29/18, 126/21, 114/22, 156/22, 145/23, 155/23).
Umjesto zadužnice ponuditelj može dostaviti bankarsku garanciju koja mora biti neopoziva i bezuvjetna, naplativa na „prvi poziv“ i „bez prigovora“ u visini od 10% (deset posto) vrijednosti ugovora (bez PDV-a).

Bankarska garancija za uredno ispunjenje ugovora za slučaj povrede ugovornih obveza mora imati rok valjanosti od datuma izdavanja do minimalno 30 (trideset) dana duže od ugovorenog roka za završetak radova, a što će se regulirati ugovorom o nabavi radova.

U slučaju produljenja roka izvođenja radova izvođač je dužan produljiti trajanje jamstva za uredno ispunjenje ugovora na razdoblje produljenog trajanja izvođenja radova ili otklanjanja nedostataka koji se evidentiraju zapisnikom o primopredaji radova. Izvođač je dužan najkasnije 8 (osam) dana prije isteka prvog jamstva dostaviti novo, odnosno produljeno jamstvo za uredno ispunjenje ugovora s rokom valjanosti minimalno 30 (trideset) dana duže od novog roka za završetak radova, odnosno otklanjanje nedostataka evidentiranih zapisnikom o primopredaji radova. Ukoliko izvođač u navedenom roku ne dostavi novo, odnosno produljeno jamstvo, naručitelj će naplatiti prethodno dano jamstvo za uredno ispunjenje ugovora.

Odabrani ponuditelj može umjesto bankarske garancije dati novčani polog u visini od 10% (deset posto) vrijednosti ugovora (bez PDV-a). Polog se u odgovarajućem iznosu uplaćuje u korist transakcijskog  računa Naručitelja broj: HR63 2340 0091 5608 0291 2  kod  Privredne banke Zagreb, model: HR00 s pozivom na broj: OIB ponuditelja, opis plaćanja:jamstvo za uredno ispunjenje ugovora, ev. broj: 3-2025.

U slučaju zajednice ponuditelja, jamstvo za uredno ispunjenje ugovora:
a) mora glasiti na sve članove zajednice, a ne samo na jednog člana te jamstvo mora sadržavati navod o tome da je riječ o zajednici gospodarskih subjekata ili
b) svaki član zajednice gospodarskih subjekata dostavlja jamstvo za svoj dio jamstva kumulativno do ukupno traženog iznosa.


U slučaju kada zajednica ponuditelja dostavlja jamstvo u obliku novčanog pologa, jamstvo za uredno ispunjenje ugovora može dostaviti jedan član zajednice ponuditelja za sve ili svaki član zajednice može dostaviti jamstvo za svoj dio jamstva kumulativno do ukupno traženog iznosa.

Naručitelj može predmetno jamstvo naplatiti neovisno o tome koji je član zajednice gospodarskih subjekata dao jamstvo i neovisno u odnosu na kojeg se člana zajednice gospodarskih subjekata ostvareni osigurani slučajevi u jamstvu.

Ukoliko Izvođač ne dostavi jamstvo u ugovorenom roku Naručitelj može naplatiti jamstvo za ozbiljnost ponude i raskinuti Ugovor pisanom jednostranom izjavom Naručitelja.

Naručitelj će jamstvo za uredno ispunjenje ugovora vratiti odabranom ponuditelju u roku od 30 (trideset) dana od usvajanja uvjeta za povratak jamstva (konačna primopredaja radova i potpisan Primopredajni zapisnik - kumulativno) te ukoliko je dostavljeno uredno jamstvo za otklanjanje nedostataka u jamstvenom roku.
9.3. Jamstvo za otklanjanje nedostataka u jamstvenom roku
Odabrani ponuditelj će biti obvezan, nakon izvršenih radova, u roku od 10 (deset) dana od konačne primopredaje radova i potpisanog Primopredajnog zapisnika predati naručitelju jamstvo za otklanjanje nedostataka u jamstvenom roku na iznos od 5% (pet posto) vrijednosti ukupno izvedenih radova (bez PDV-a) s rokom važenja prema ponuđenom jamstvu za otklanjanje nedostataka u jamstvenom roku iz odabrane ponude.

Jamstvo za otklanjanje nedostataka u jamstvenom roku za slučaj povrede ugovornih obveza dostavlja se u obliku zadužnice ili bjanko zadužnice koja mora biti potvrđena od strane javnog bilježnika i popunjena sukladno Pravilniku o obliku i sadržaju zadužnice ("Narodne novine", broj: 115/12 i 82/17, 154/22),bez uvećanja, sa zakonskim zateznim kamatama po stopi određenoj sukladno članku 29. stavku 2. Zakona o obveznim odnosima ("Narodne novine", broj NN 35/05, 41/08, 125/11, 78/15, 29/18, 126/21, 114/22, 156/22, 145/23, 155/23).
Umjesto zadužnice ponuditelj može dostaviti bankarsku garanciju koja mora biti neopoziva i bezuvjetna, naplativa na „prvi poziv“ i „bez prigovora“ u visini od 10% (deset posto) vrijednosti ugovora (bez PDV-a).

Odabrani ponuditelj može umjesto bankarske garancije dati novčani polog u visini od 5% (pet posto) vrijednosti ukupno izvedenih radova (bez PDV-a). Polog se u odgovarajućem iznosu uplaćuje u korist transakcijskog računa Naručitelja broj: HR63 2340 0091 5608 0291 2  kod  Privredne banke Zagreb, model: HR00 s pozivom na broj: OIB ponuditelja, opis plaćanja: jamstvo za otklanjanje nedostataka u jamstvenom roku, ev. broj: 3-2025.

Jamstvo će biti vraćeno odabranom ponuditelju po isteku jamstvenog roka.



10. Zahtjevi po posebnim propisima
Nakon donošenja Odluke o odabiru, a prije sklapanja Ugovora o nabavi radova, odabrani ponuditelj mora dokazati Naručitelju da ispunjava uvjete iz ove točke Poziva. U slučaju da odabrani ponuditelj Naručitelju ne dostavi dokaze iz ove točke u navedenom roku smatrati će se da je ponuditelj odustao od svoje ponude te će u tom slučaju Naručitelj pristupiti ponovnom rangiranju ponuda. Naručitelj može naplatiti jamstvo za ozbiljnost ponude u tom slučaju.
Za potrebe obavljanja djelatnosti građenja pravna osoba ili fizička osoba obrtnik sa sjedištem u Republici Hrvatskoj, sukladno Zakonu o poslovima i djelatnostima prostornog uređenja i gradnje („Narodne novine“, broj: 78/15, 118/18, 110/19), mora biti registrirana za obavljanje djelatnosti građenja, odnosno za izvođenje pojedinih radova.
Gospodarski subjekt sa sjedištem u Republici Hrvatskoj u slučaju dodjele ugovora biti će dužan nakon donošenja Odluke o odabiru, a prije sklapanja Ugovora o nabavi radova Naručitelju dostaviti (osim ukoliko već ne raspolaže s njim):

· izvadak iz sudskog ili obrtnog registra Republike Hrvatske iz kojeg mora biti vidljivo da je gospodarski subjekt registriran za obavljanje djelatnosti građenja
Strana pravna ili strana fizička osoba obrtnik koja obavlja djelatnost građenja, sukladno poglavlju VIII. članku 69. Zakona o poslovima i djelatnostima prostornog uređenja i gradnje (NN 78/15, 118/18, 110/19), može u Republici Hrvatskoj, pod pretpostavkom uzajamnosti, na privremenoj i povremenoj osnovi obavljati one poslove koje je prema propisima države u kojoj ima sjedište ovlaštena obavljati, nakon što o tome obavijesti Ministarstvo nadležno za poslove graditeljstva i prostornog uređenje izjavom u pisanom ili elektroničkom obliku.
Strani gospodarski subjekt u slučaju dodjele ugovora dužan je Naručitelju po potpisu Ugovora o nabavi radova, a najkasnije do dana uvođenja u posao, dostaviti:

· potvrdu Ministarstva nadležnog za poslove graditeljstva i prostornog uređenja Republike Hrvatske da gospodarski subjekt može na privremenoj i povremenoj osnovi obavljati djelatnost građenja na području Republike Hrvatske

Strana pravna ili strana fizička osoba obrtnik koja obavlja djelatnost građenja, sukladno poglavlju VIII. članku 70. Zakona o poslovima i djelatnostima prostornog uređenja i gradnje (NN 78/15, 118/18, 110/19), može, pod pretpostavkom uzajamnosti, u Republici Hrvatskoj trajno obavljati djelatnost pod istim uvjetima kao i osoba sa sjedištem u Republici Hrvatskoj, odnosno mora biti registrirana za
obavljanje djelatnosti građenja, odnosno za izvođenje pojedinih radova sukladno Zakonu o poslovima i djelatnostima prostornog uređenja i gradnje (NN 78/15, 118/18, 110/19).

Za detaljne informacije o načinu ishođenja navedenih dokaza molim kontaktirajte Ministarstvo prostornog uređenja, graditeljstva i državne imovine.

Uvjeti za obavljanje djelatnosti građenja u Republici Hrvatskoj i upute za pravne osobe sa sjedištem u drugoj državi ugovornici Europskog gospodarskog prostora, stranu pravnu osobu sa sjedištem u
trećoj državi koja u trećoj državi obavlja djelatnost građenja i za gospodarske subjekte sa sjedištem u trećoj državi (ovisno o članstvu u Svjetskoj trgovinskoj organizaciji), kao i uvjeti za fizičku osobu vezano za obavljanje poslova voditelja građenja, javno su dostupne na internetskim stranicama
Ministarstva graditeljstva i prostornog uređenja na adresi: https://mpgi.gov.hr/pristup- informacijama-16/cesta-pitanja-i-odgovori/podrucje-gradnje/174.

Ponuditelj mora voditi računa da u izvršenju ugovora poslove Inženjera gradilišta odnosno Voditelja radova u svojstvu odgovorne osobe trebaju obavljati stručnjaci, koji ispunjavaju uvjete propisane Zakonom o poslovima i djelatnostima prostornog uređenja i gradnje (NN 78/15, 118/18, 110/19).

Članak 30. Zakona o poslovima i djelatnostima prostornog uređenja i gradnje (NN 78/15, 118/18,
i110/19) glasi:

„Izvođač mora u obavljanju djelatnosti građenja imati zaposlenog inženjera gradilišta i/ili voditelja radova, odnosno osobu za vođenje manje složenih radova, ovisno o radovima koje izvodi, osim u slučajevima iz članka 25.b ovoga Zakona.“
Temeljem citiranih zakonski odredbi, ukoliko odabrani Ponuditelj nema zaposlenog inženjera gradilišta i/ili voditelje radova, za potrebe izvršavanja radova angažman potrebnog stručnjaka može osigurati uz pomoć drugih izvođača koji izvode radove na istoj građevini (podugovoriti radove koje će potrebni stručnjak izvoditi s istim gospodarskim subjektom čiji je stručnjak resurs). Nije dopušteno angažiranje stručnjaka putem ugovora o djelu ili sl. nego samo ugovorom o poslovnoj suradnji s drugom pravnom ili fizičkom osobom obrtnikom koja izvodi radove na istoj građevini, registrirana je za obavljanje djelatnosti građenja i ima zaposlenu takvu osobu.

Navedeni zahtjev dokazuje se sljedećim dokumentima:
· dokazom o radnopravnom statusu angažiranog inženjera gradilišta / voditelja radova (npr. elektronički zapis) kojim se dokazuje da je stručnjak zaposlenik odabranog ponuditelja, odnosno, odgovarajući dokaz države sjedišta/ poslovnog nastana ponuditelja ukoliko u državi njegova sjedišta postoji navedena obveza;

u slučaju sudjelovanja podugovaratelja:
· dokazom o radnopravnom statusu angažiranog inženjera gradilišta / voditelja radova (npr. elektronički zapis) kojim se dokazuje da je stručnjak zaposlenik odabranog podugovaratelja, odnosno, odgovarajući dokaz države sjedišta/ poslovnog nastana ponuditelja ukoliko u državi njegova sjedišta postoji navedena obveza
i
· ugovorom o poslovnoj suradnji (s obvezatnim navodom imena stručnjaka podugovaratelja koji će sudjelovati u izvršenju Ugovora)

Inženjer gradilišta:
· dokaz da je osoba završila preddiplomski sveučilišni studij i stekla akademski naziv sveučilišni prvostupnik (baccalaureus) inženjer odgovarajuće struke ili stručni studij i stekla stručni naziv stručni prvostupnik (baccalaureus) inženjer odgovarajuće struke ako je tijekom cijelog svog studija stekla najmanje 180 ECTS bodova, odnosno koja je na drugi način propisan posebnim propisom stekla odgovarajući stupanj obrazovanja odgovarajuće struke i dokaz o položenom stručnom ispitu
ili
· dokaz da je upisana u imenik inženjera gradilišta Komore, u skladu sa zakonom kojim se uređuje udruživanje u Komoru.

Voditelj radova:
· dokaz da je osoba završila preddiplomski sveučilišni studij i stekla akademski naziv sveučilišni prvostupnik (baccalaureus) inženjer odgovarajuće struke ili stručni studij i stekla stručni naziv stručni prvostupnik (baccalaureus) inženjer odgovarajuće struke ako je tijekom cijelog svog studija stekla najmanje 180 ECTS bodova, odnosno koja je na drugi način propisan posebnim propisom stekla odgovarajući stupanj obrazovanja odgovarajuće struke i dokaz o položenom stručnom ispitu
ili

· da je upisana u imenik voditelja radova Komore, u skladu sa zakonom kojim se uređuje udruživanje u Komoru.

U slučaju ako odabrani ponuditelj Naručitelju ne dostavi tražene dokaze Naručitelj može raskinuti ugovor i/ili naplatiti jamstvo za uredno ispunjenje ugovora.

Na Ugovor o nabavi radova neće se primjenjivati trgovački običaji (uzance).

11. OBVEZE IZVOĐAČA RADOVA
· Izvesti sve radove koji su predmet poziva na dostavu ponuda u skladu s Projektom, Troškovnikom te tehničkom i zakonskom regulativom važećom u RH;
· Za izvođenje svih radova treba primjenjivati važeće tehničke propise, građevinske norme, a upotrijebljeni materijal koji ponuditelj dobavlja i ugrađuje mora odgovarati prema troškovniku koji je sastavni dio ove dokumentacije o nabavi;
· Ugovorene radove izvršavati s obveznim angažmanom potrebnog broja stručnjaka kako bi predmetni radovi bili završeni u zahtijevanom roku za izvršenje te osigurati da sve radove koji su predmet nabave izvode stručne osobe koje imaju sva potrebna ovlaštenja sukladno važećim zakonima i drugim propisima;
· Postupati s povećanom pažnjom u ispunjavanju obveze iz svoje profesionalne djelatnosti, prema pravilima struke i običajima (pažnja dobrog stručnjaka);
· Radove koordinirati s nadzornim inženjerom imenovanim od strane Naručitelja;
· Pridržavati se svih mjera zaštite na radu, a u slučaju nesreća koje bi se mogle dogoditi zbog nepridržavanja istih, izvođač snosi svu zakonsku odgovornost, na gradilištu angažirati isključivo radnike osposobljene za rad na siguran i kvalitetan način;
· Tijekom izvršenja ugovora o nabavi pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće ili odredaba međunarodnog prava okoliša, socijalnog i radnog prava navedenim u Prilogu XI. ZJN 2016;
· Poduzeti mjere za osiguranje gradilišta, sigurnost radnika i prolaznika te susjednih objekata;
· Vratiti svu tehničku dokumentaciju primljenu od Naručitelja, kao i dostaviti Naručitelju ateste za izvedene ugovorene radove i opremu, garantne listove za ugrađenu opremu te potrebne upute za rukovanje opremom i sustavom po završetku radova;
· U izvođenju ugovorenih radova, u pogledu materijala za izvođenje ugovorenih radova obveza je:
· za cijelo vrijeme izvođenja ugovorenih radova osigurati dovoljnu količinu materijala, kako bi se ugovoreni radovi mogli pravovremeno obavljati,
· na zahtjev Naručitelja odmah dostaviti dokumentaciju iz koje je vidljivo da su ugovoreni materijali i oprema naručeni od izvornog dobavljača, na način previđen projektom i troškovnikom,
· vršiti potrebna prethodna i tekuća ispitivanja po vrsti i obimu predviđenom u tehničkim uvjetima kao i kontrolna ispitivanja u okviru vrsta i obima predviđenih normama,

· koristiti materijale u izvođenju ugovorenih radova koji imaju ateste, koje je ateste obvezan redovno arhivirati u posebnu knjigu i po zahtjevu naručitelja pružiti mu ih na uvid;
· U izvođenju ugovorenih radova, u pogledu dokumentacije obveza je:
· ažurno voditi građevinski dnevnik sa svim podacima o tijeku, vrsti i opsegu radova, kao i svim promjenama, izmjenama i više radnjama sukladno pozitivnim propisima i Građevinsku knjigu
· osigurati da građevinski dnevnik bude potpisan od strane voditelja gradilišta i omogućiti to nadzornom inženjeru.
· Naručitelj će biti obvezan odbiti ovjeru privremenih i okončane situacije ukoliko mu nije prezentirana građevinska knjiga;
· Osim građevinskog dnevnika i građevinske knjige Izvođač će biti u obvezi na gradilištu stalno imati i:
· Tehničku dokumentaciju iz koje se može utvrditi da li se radovi izvode prema postojećim propisima, tehničkim propisima i normama (ateste, rezultate ispitivanja i dr.)
· Rješenje o upisu u sudski, obrtni, strukovni ili drugi odgovarajući registar odnosno sve potrebne dozvole i rješenja prema Zakonu o gradnji i drugim pozitivnim propisima Republike Hrvatske,
· Akt o postavljanju inženjera gradilišta/voditelja radova i drugih odgovornih osoba na gradilištu,
· drugu dokumentaciju ako je to određeno pozitivnim propisima ili ugovorom.
· Na ostale bitne uvjete u vezi s predmetom nabave i ugovorom o nabavi s odabranim ponuditeljem odgovarajuće će se primjenjivati odredbe Zakona o obveznim odnosima te drugi relevantni zakoni i podzakonski propisi koji reguliraju izvršenje predmetne vrste ugovora;
· U slučaju da između Naručitelja i odabranog ponuditelja postoji odnos s međunarodnim obilježjem, zahtjeva se primjena hrvatskog prava kao mjerodavnog na što gospodarski subjekt pristaje podnošenjem ponude;
· Nakon završetka radova očistiti gradilište te propisno zbrinuti otpadni materijal;
· Ako bi se u tijeku izvođenja radova po ovome ugovoru od strane Izvođača i njegovih podugovaratelja ispostavile nepravilnosti ili manjkavosti, svu odgovornost za otklanjanje uočenih nepravilnosti ili manjkavosti snosi isključivo Izvođač o vlastitom trošku;

· Izvođač se predajom ponude obvezuje da će svi radovi biti izvršeni u skladu s DNSH načelom (u sklopu Poziva objavljen je Obrazac 9. – Izjava izvođača o usklađenosti radova s DNSH načelom – nije potrebno potpisivati i predavati uz ponudu). Tu izjavu izvođač će biti obvezan dati kod svake privremene situacije i okončane situacije, a po potrebi i u drugim okolnostima, a što će biti regulirano Ugovorom o nabavi radova;
· Izvođač će prije sklapanja Ugovora o nabavi radova biti u obvezi Naručitelju dostaviti Izvadak iz     Registra stvarnih vlasnika, odnosno jednakovrijedan dokument u državi poslovnog nastana, kako za sebe tako i za podugovaratelje ukoliko postoje;
· Izvođač će biti dužan u roku od 10 (deset) dana od dana sklapanja Ugovora o nabavi radova, a prije uvođenja izvođača u posao, Naručitelju dostaviti Jamstvo o osiguranju za pokriće odgovornosti iz djelatnosti – polica osiguranja (preslika, ovjerena preslika ili izvornik) za štete koje mogu nastati prema trećim osobama kod izvođenja radova, s minimalno osiguranom svotom po štetnom događaju u iznosu od 30.000,00 EUR za odgovornost prema trećima i 40.000,00 EUR za osiguranje imovinskih šteta koje mogu nastati na građevini i okolnim građevinskim objektima uslijed izvođenja radova. Izvođač će biti dužan uz policu dostaviti i dokaz o uplaćenoj premiji ili prvoj rati osiguranja.
Polica osiguranja će se za vrijeme izvođenja radova do uredne primopredaje vinkulirati u korist Naručitelja, uz uvjet da se prava u slučaju štetnog događaja prenose na Naručitelja do navedenog iznosa i mora vrijediti najranije do dana završetka radova i zaključenja Zapisnika o primopredaji radova, određeno kalendarskim danom.
Ukoliko iz bilo kojeg razloga dođe do produljenja roka izvođenja radova, Izvođač će biti dužan najkasnije 8 (osam) dana prije isteka police osiguranja dostaviti presliku police osiguranja gradilišta iz koje je razvidno da je nova polica osiguranja gradilišta ugovorena pod istim uvjetima s rokom važenja do roka ugovorenog dodatkom ugovora o nabavi radova;
· Obveze ugovornih strana sadržane su u Prijedlogu ugovora o nabavi radova koji je Prilog VIII. ovog Poziva. Moguće su izmjene odredbi prijedloga ugovora ukoliko su izmjene u skladu sa uvjetima propisanim ovim pozivom. Izmjene mogu biti manjeg značaja i ne smiju dovesti do promjene uvjeta propisanih ovim pozivom uslijed koje promjene bi se mogle očekivati drugačije ponude od podnesenih, sudjelovanje gospodarskih subjekata koji nisu ranije sudjelovali i donošenje drugačije odluke o odabiru.


Prilozi Poziva na dostavu ponuda:
Prilog I. Ponudbeni list 
Prilog II. Troškovnik
Prilog III. Izjava o nepostojanju razloga isključenja
Prilog IV. Izjava o ukupnom prometu
Prilog V.a. Popis radova
Prilog V.b. Popis tehničkih stručnjaka 
Prilog VI. Izjava o trajanju jamstvenog roka
Prilog VII. Prijedlog ugovora o nabavi radova
Prilog VIII._Obrazac 9_Izjava izvodaca o uskladenosti radova s DNSH nacelom

